**De ce-ai murit….**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am fost la tata, cum vǎ spun,

Dǎdea sǎ plouǎ, era vânt,

Cu nişte flori ca sǎ le pun

Şi-o lumâmare pe mormânt;

Alǎturea, îngenuncheat,

La alt mormânt, un ins rǎnit

Se vǎicǎrea înlǎcrimat:

“De ce-ai murit, de ce-ai murit”

Se închina la cer cu jind,

Gesticula parcǎ lovit,

Din buze tot mişca bocind,

“De ce-ai murit, de ce-ai murit”

O lumânare pâlpâia

Lângǎ sǎracu’ prǎpǎdit,

De milǎ se topea şi ea,

“De ce-ai murit, de ce-ai murit”

L-am ridicat de subţiori,

Privindu-mǎ dezamǎgit

Mǎ întrebǎ de douǎ ori,

“De ce-a murit, de ce-a murit”

“În viaţǎ dacǎ mai şedea,

Eram atât de fericit”

Îndurerat din cap dǎdea,

“De ce-a murit, de ce-a murit”

“Te înţeleg” i-am zis pios,

“E cineva foarte iubit,

Însǎ de plângi e de prisos,

Cǎci a murit, cǎci a murit”

“De unde dom’le(?) nici nu-l ştiu,

Şi plâng cǎ am dat de belea,

E fostul soţ, un şantaliu,

Ce l-a avut…nevastǎ-mea!”

Valeriu Cercel